《云庵和尚赞三首 其一》
宋代·释德洪

于自住境，见与见缘。如梦能所，如蜜中边。帷具正眼，入此三昧。

如妙莲华，出缘生海。祖师活意，如来密机。成就众生，如鹍鹏飞。

使其自化，不由他悟。秀出丛林，光于佛祖。趋灭陕右，诞生江南。

暗中五色，天下云庵。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。